**PROJEKTNI ZADATAK**

**za izradu projektno-tehničke dokumentacije za**

**CENTAR ZA SPREČAVANJE I UPRAVLJANJE RIZICIMA SLATINA**

Slatina

Slatina, veljača 2022.

**SADRŽAJ:**

1. INVESTITOR

2. UVOD

3. LOKACIJA

4. PRISTUP NA PARCELU

5. KOMUNALNA INFRASTRUKTURA

6. VAŽEĆA PROSTORNO – PLANSKA DOKUMENTACIJA

7. OPIS PLANIRANOG ZAHVATA

8. ISKAZ SADRŽAJA I POVRŠINA

9. POPIS POTREBNE PROJEKTNE DOKUMENTACIJE

1. INVESTITOR

Grad Slatina, Trg sv. Josipa 10, 33520 Slatina OIB: 68254459599.

2. UVOD

Centar za sprečavanje i upravljanje rizicima Slatina okupljat će na jednom mjestu službe koje će biti usmjerene na mjere za prilagodbu klimatskim promjenama te sprečavanje i upravljanje rizicima povezanima s klimom: požari, poplave, klizišta, oluje, suše, ostalo (uključujući podizanje svijesti, sustave civilne zaštite i upravljanja katastrofama, infrastrukture i ekosustavne pristupe) te na sprečavanje rizika i upravljanje ne klimatskim prirodnim rizicima (npr. potresima) i rizicima povezanim s ljudskim aktivnostima (npr. tehnološke nezgode) uključujući podizanje svijesti, sustave civilne zaštite i upravljanja katastrofama, infrastrukture i ekosustavne pristupe.

Temeljem Zakona o sustavu civilne zaštite, mjere i aktivnosti u sustavu civilne zaštite provode operativne snage sustava civilne zaštite koje uključuju:

a) Stožere civilne zaštite

b) Operativne snage vatrogastva

c) Operativne snage Hrvatskog crvenog križa

d) Operativne snage Hrvatske gorske službe spašavanja

e) Udruge

f) Postrojbe i povjerenike civilne zaštite

g) Koordinatore na lokaciji

h) Pravne osobe u sustavu civilne zaštite.

Službe koje će biti smještene unutar Centra za sprečavanje i upravljanje rizicima Slatina su: Javna vatrogasna postrojba Slatina, Dobrovoljno vatrogasno društvo Slatina, Vatrogasna zajednica Grada Slatine, Hrvatska gorska služba spašavanja, Stožer civilne zaštite Grada Slatine, Postrojba civilne zaštite opće namjene te povjerenici civilne zaštite.

**Javna vatrogasna postrojba grada Slatine (JVP GS)** je javna ustanova jedinice lokalne samouprave koja u okviru svoje djelatnosti skrbi o potrebama i interesima građana na svom području, vrhunski je organizirana i djelotvorna u okviru vatrogasne službe. Pored gašenja požara i spašavanja ljudi i imovine ugrožene požarom, pružanja tehničke pomoći u nezgodama i opasnim situacijama, prijevozom vode itd., zajednički s instruktorima i djelatnicima Vatrogasne zajednice županije vrši edukaciju, osposobljavanje i usavršavanje cjelokupnog vatrogasnog kadra Virovitičko- podravske županije. Zapošljava dvadeset djelatnika. Unutar Javne postrojbe nalazi se i Županijski vatrogasni dojavni centar koji zaprima sve hitne pozive i dojave na broj 193 za cijelu Virovitičko- podravsku županiju. Javna postrojba je postala središte vatrogastva zahvaljujući geografskom položaju grada Slatine i educiranosti svog zaposlenog kadra. Osim osnovne zadaće protupožarne zaštite Grada Slatine, pripadnici Javne vatrogasne postrojbe grada Slatine sudjeluju u radu s djecom. Edukacijom u vrtićima i školama te raznim humanitarnim akcijama utječu na sprečavanje rizika povezanih s ljudskim aktivnostima i na podizanje svijesti. Ukupno posjeduje 11 vozila. Prosječno godišnje odradi 100-injak vatrogasnih intervencije te preko 500-injak prijevoza vode naseljima koja nemaju pitke vode. Osim preventivnih mjera zaštite od požara i eksplozija, gašenje požara i spašavanje ljudi i imovine ugroženih požarom i eksplozijom, JVP pruža tehničku pomoć u nezgodama i opasnim situacijama te obavlja i druge poslove u nesrećama, ekološkim i inim nesrećama povezanih s ljudskim aktivnostima. Godišnje kroz razne edukacije kroz Javnu postrojbu grada Slatine prođe 800-injak vatrogasaca.

**Dobrovoljno vatrogasno društvo Slatina (DVD Slatina)** dobrovoljna je, stručna, humanitarna i nestranačka udruga dobrovoljnih vatrogasaca od interesa za Republiku Hrvatsku u djelatnosti zaštite od požara. Članovi Društva su fizičke i pravne osobe koje rade na unapređenju vatrogastva i zaštite od požara te obavljaju druge poslove kojima se podupire ova djelatnost.

**Hrvatska gorska služba spašavanja (HGSS)** je jedina nacionalna operativna služba specijalizirana za spašavanje ljudi i imovine iz najtežih i najnepristupačnijih prostora RH, na raspolaganju 24h/365 dana u godini. HGSS trenutno ima više od 1000 aktivnih članova, volontera. HGSS obavlja niz zadaća, koje uključuju: sprječavanje nesreća i spašavanje u planini, otklanjanje neposredne opasnosti u planinama, provođenje preventivnih mjera za unaprjeđenje sigurnosti i zaštite, potragu za izgubljenim osobama u planinama, spašavanje na uređenim i neuređenim skijalištima, potragu i spašavanje iz lavina i provođenje preventivnih mjera, sudjelovanje u sustavu traganja i spašavanja, organiziranje transporta ozlijeđenih i oboljelih osoba s planina, davanje sigurnosnih preporuka osobama i organizatorima, provođenje kontinuiranog informiranja i educiranja, spašavanje na visinama i visokim objektima, spašavanje u nesrećama u slučaju loših vremenskih uvjeta, izdavanje preventivnih i edukacijskih materijala, provođenje dežurstva u cilju sprječavanja nesreća te spašavanje iz speleoloških objekata, litica i kanjona.

HGSS svoje zadatke obavlja putem ustrojstvenih jedinica.

Temeljna ustrojstvena jedinica HGSS-a za područje Virovitičko-podravske županije je HGSS Stanica Orahovica, osnovana 2012. godine. Kadrovski ekipirana, opremljena i osposobljena djeluje na geografskom području sa sjeverne strane Papuka, između obronaka Krndije i Bilogore te rijeke Drave.

S ciljem što veće operativnost, Stanica djeluje kroz tri ispostave: Orahovica, Slatina i Virovitica.

Organiziranjem, unapređivanjem i obavljanjem djelatnosti spašavanja i zaštite ljudskih života i imovine u planinama i na nepristupačnim područjima, kao i u drugim izvanrednim okolnostima, uz stručno znanje, vještine i posebnu opremu u Stanici Orahovica bavi se trideset i tri volontera: pet gorskih spašavatelja, devet spašavatelja, devet pripravnika, dva suradnika i sedam članova u pričuvnom sastavu. Stanica ima jednog profesionalnog administrativnog djelatnika.

Unutar članstva postoje četiri licencirana K9 potražna tima, a još je jedan u sustavu školovanja. Spašavatelji su obučeni za voditelje potraga, kartografe, upravitelje bespilotnim letjelicama. Šesnaest članova tehničari su spašavatelji na brzim vodama i u poplavama s međunarodnom RESCUE 3 licencom. Stanica ima dva instruktora medicine spašavanja na nepristupačnim terenima, od kojih je jedan liječnik, a deset je članova s položenim International Trauma Life Support (ITLS) tečajem.

Velik dio vremena, znanja i energije Stanica Orahovica ulaže u provođenje edukacija, radionica i različitih oblika preventivnog rada usmjerenog prema lokalnom stanovništvu s naglaskom na faktor sigurnosti tijekom boravka u prirodi. Prolaze ih planinari, biciklisti, nadzornici prirode, ali i vrtićke skupine i školarci. Stalnu podršku Stanica pruža brojnim sportskim klubovima, organizacijama i jedinicama lokalne samouprave kroz dežurstva tijekom organiziranih planinarskih pohoda i brojnih sportskih događanja u brdsko planinskom području i na rijeci Dravi te na taj način izravno utječe na sigurnost u zajednici.

Uspješno provođenje djelatnosti HGSS-a kroz djelovanje Stanice usko se vezuje uz neophodne infrastrukturne kapacitete, a Stanica Orahovica ne raspolaže funkcionalnim i potrebama prilagođenim infrastrukturnim objektima što predstavlja ozbiljnu prepreku u svakodnevnom radu.

Sve tri ispostave Stanice Orahovica djeluju u unajmljenom neadekvatnom prostoru, bez osiguranog parkinga i smještaja za interventna vozila i plovila.

Za unapređenje rada HGSS Stanice Orahovica u okviru Centra operativnih snaga CZ VPŽ / Grada Slatine u Slatini bilo bi potrebno osigurati ured i prostor za interne sastanke, edukacije i boravak spašavatelja, spremište, 3 natkrivena parkirna mjesta za interventna vozila/plovila te samostalnu/zidnu stijenu za penjanje – poligon/vježbalište za obuku za spašavanje s visina.

**Stožer civilne zaštite** je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama. Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite. Gradonačelnik odlukom osniva stožer civilne zaštite i imenuje načelnika, zamjenika načelnika i članove stožera od predstavnika operativnih snaga sustava civilne zaštite, upravnih tijela jedinice i područne (regionalne) samouprave i drugih pravnih osoba od osobite važnosti za sustav civilne zaštite jedinice područne (regionalne) samouprave. Radom stožera civilne zaštite rukovodi načelnik stožera, a kada se proglasi velika nesreća, rukovođenje preuzima gradonačelnik. Stožeri civilne zaštite mogu od znanstvenih i drugih institucija, zavoda, javnih poduzeća i ustanova tražiti pružanje stručne pomoći i savjeta, radi poduzimanja učinkovitih operativnih mjera za zaštitu pripadnika operativnih snaga sustava civilne zaštite, građana, materijalnih i kulturnih dobara i okoliša. Stožer broji 13 članova.

Postrojba civilne zaštite opće namjene osniva se za provođenje mjere civilne zaštite asanacije terena, potporu u provođenju mjera evakuacije, spašavanja, prve pomoći, zbrinjavanja ugroženog stanovništva te zaštite od poplava. Postrojba civilne zaštite opće namjene primarno djeluje samo na području osnivanja, a iznimno može se koristiti i za djelovanje na području Republike Hrvatske isključivo kada samodostatnost u dijelu smještaja, prehrane, vode i sanitarija osigurava hijerarhijska razina sustava civilne zaštite koja traži pomoć. Postrojba broji 32 pripadnika sa 10 pričuva i 9 teklića, ukupno 51 pripadnik.


Povjerenik civilne zaštite i njegov zamjenik imenovan je od strane gradonačelnika za pojedinačnu stambenu građevinu, više stambenih građevina, ulice i dijelove ulica, mjesne odbore i manja naselja. Oni sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite, daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite, sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite, organiziraju zaštitu i spašavanje pripadnika ranjivih skupina, provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.

3. LOKACIJA

Građevinska čestica k.č.br.1506/110 k.o. Podravska Slatina je u vlasništvu Grada Slatine.

Čestica je površine 14399 m2. Smještena je u Slatini, u Poduzetničkoj zoni Turbina III, sjeverno od gradske zaobilaznice, a sa zapadne i sjeverne strane čestice prolaze gradske prometnice: prometnica sa zapadne strane je izgrađena, a sjeverna prometnica trenutno je u fazi projektiranja. Ulaz u Zonu sa slatinske zaobilaznice (državna cesta D2) je preko kružnog toka i izgrađene zapadne ceste.

Zemljište predviđeno za izgradnju Centra za sprečavanje i upravljanje rizicima Slatina trenutno je oranica. Teren je gotovo ravan, bez većih ograničenja u pogledu moguće organizacije planiranih sadržaja.



4. PRISTUP NA PARCELU

Kolni ulaz na česticu moguće je izvesti s gradskih prometnica sa sjeverne i zapadne strane čestice

Na parceli predvidjeti odgovarajući broj parkirališnih mjesta, u skladu sa namjenom prostora i ovim projektnim zadatkom


5. KOMUNALNA INFRASTRUKTURA

U koridoru okolnih prometnica projektira se komunalna infrastruktura.

* vodoopskrba
* odvodnja
* elektroenergetska niskonaponska mreža
* duž južne strane parcele prolazi magistralni plinovod sa zaštitnim koridorom

# 6. VAŽEĆA PROSTORNO – PLANSKA DOKUMENTACIJA

Građevinska čestica se nalazi u obuhvatu Prostornog plana uređenja grada Slatine (Sl. glasnik grada Slatine 6/06 i 1/15, 11/21) i Urbanističkog plana uređenja grada Slatine (Sl. glasnik grada Slatine 2/07, 1/12 i 1/15, 02/22) u zoni društvene namjene.



# 7. OPIS PLANIRANOG ZAHVATA

Planirani Centar za sprečavanje i upravljanje rizicima Slatina treba projektirati kao multifunkcionalni centar koji se sastoji od tri osnovne funkcionalne cjeline, koje imaju samostalnost vitalnih dijelova, a istovremeno i mogućnost dobre povezanosti zajedničkih dijelova. Osnovna i dominantna namjena je vatrogasni centar za potrebe Javne vatrogasne postrojbe Slatina, DVD-a Slatina i Vatrogasne zajednice Slatina. Druga uporabna cjelina je prostor za potrebe Civilne zaštite, treća za potrebe HGSS-a.

Prostorne cjeline je potrebno projektirati na način da su međusobno funkcionalno povezane i da mogu koristiti zajedničke sadržaje (multifunkcionalna dvorana, teretana, sanitarni prostor, instalacijska soba, agregat, dizalo, vanjske prometne, servisne, edukacijske površine i sl.).

Projektirati građevinu koja se sastoji od prizemlja i kata, da bi se dobila što veća slobodna površina za vježbališta.

Projektirati zgradu koja ispunjava temeljni zahtjev za građevinu: gospodarenje energijom i očuvanje topline u dijelu uštede energije za grijanje, hlađenje, ventilaciju, pripremu potrošne tople vode i toplinske zaštite zgrade, te da ispunjava energetska svojstva propisana Tehničkim propisom o racionalnoj uporabi energije i toplinskoj zaštiti u zgradama (NN 128/15, 70/18, 73/18, 86/18, NN 102/20). Projektirati obnovljive izvore energije-fotonapon (Energija iz obnovljivih izvora je energija iz obnovljivih nefosilnih izvora, tj. energija vjetra, sunčeva energija, aerotermalna, geotermalna, hidrotermalna energija i energija mora, hidroenergija, biomasa, deponijski plin, plin iz postrojenja za pročišćavanje otpadnih voda i bioplinovi).

Projektirati Sustav automatizacije i upravljanja zgradom.

# 8. ISKAZ SADRŽAJA I POVRŠINA

VATROGASNI CENTAR

|  |  |  |  |  |
| --- | --- | --- | --- | --- |
| **NAMJENA PROSTORA ILI PROSTORIJE** | **BROJ** | **m2** | **uk. m2** | |
| Prolazne duple garaže za vatrogasna vozila | 8 | 120 | 960 | |
| Servisna garaža sa radnim kanalom u sklopu garažnog prostora | 1 | 75 | 75 | |
| Unutarnja praonica u sklopu garažnog prostora, topla voda za pranje pod tlakom | 1 | 75 | 75 | |
| Skladišni prostor većih strojeva i opreme:  Punilica pijeska, čamac, rezervna oprema, uskočni jastuk, oprema za akcidente itd.- mogućnost ulaska viličarom | 1 | 150 | 150 | |
| Servisni prostor  Prostor za servis vatrogasnih aparata; sastoji se od 3 odvojene prostorije: ured,prostor za punjenje i ispitivanje, prostor za skladištenje |  | 10  40  10 | 60 | |
| Garderoba muška i ženska (zaštitna oprema) povezana sa garažama | 2 | 25+50 | 75 | |
| Sanitarni čvor: muški/ ženski s tuševima | 2 | 10 | 20 | |
| Praonica za opremu nakon intervencije:čizme, odijela, kacige | 2 | 15+25 | 40 | |
| Prostorija za odmor pokraj garderobe | 1 | 15 | 15 | |
| Vešeraj-prostorija s perilicom i sušilicom | 1 | 15 | 15 | |
| Prostor za pribor za čišćenje | 1 | 10 | 10 | |
| Prostorija za grijanje i hlađenje | 1 | 25 | 25 | |
| Elektrosoba, agregat i slično | 1 | 25 | 25 | |
| Simulator prostorija za dim, odvojene prostorije:  Jedna prostorija u kojoj je smješten simulator + kontrolna soba | 2 | 7+48 | 55 | |
| Simulator soba za 4D, 2 odvojene prostorije | 2 | 7+48 | 55 | |
| Prostorija sa bankom zraka: 2 prostorije, jača struja, voda  Prostorije namijenjene za punjenje boca sa zrakom te ispitivanje i servis izolacijskih aparata | 2 | 10+50 | 60 | |
| Vjetrobran i komunikacije | 1 | 60 | 60 | |
| Stubište i dizalo | 2 | 30 | 60 | |
| Multifunkcionalna učionica za 25 ljudi | 1 | 50 | 50 | |
| Teretana-prostorija za trening | 1 | 40 | 40 | |
| Dvokrevetna soba sa kupaonicom | 4 | 20 | 80 | |
| Kuhinja | 1 | 25 | 25 |
| Blagovaonica | 1 | 25 | 25 |
| Računovodstvo: dvije povezane prostorije | 2 | 15 | 30 |
| Arhiva:2 prostorije | 2 | 15 | 30 |
| Ured 2 prostorije: | 2 | 30 | 60 |
| Ured 2 prostorije | 2 | 25 | 50 |
| Sanitarni čvor Muški/ ženski | 2 | 10 | 20 |
| Server soba-u blizini agregat za rezervno napajenje | 1 | 15 | 15 |
| Operativni centar:ostakljeni zid s pogledom na dvorište (terasa ako je moguće), 2 prostorije odvojene pomičnim zidom | 2 | 50 | 10 |
| Multifunkcionalna konferencijska dvorana za 100 ljudi, mogućnost pomičnog zida za pregraditi 25/65 ljudi | 1 | 140 | 140 |
| Sanitarni čvor Muški/ ženski | 2 | 10 | 20 |
| Stubišta i dizalo | 2 | 30 | 60 |
| Hodnici i ostale komunikacije | 1 | 120 | 120 |
| Toranj od 5 katova po 50m2  Toranj mora imati odvojeni dio za vertikalno sušenje cijevi  Unutarnje stubište te mogućnost izlaska na svaki kat: prozor, balkonski otvor i balkonski otvor s podestom | 5 | 50 | 250 |
| **Ukupno neto površina** |  |  | **2860m2** |

CIVILNA ZAŠTITA

|  |  |  |  |
| --- | --- | --- | --- |
| Zapovjedena soba | 1 | 35 | 35 |
| Čajna kuhinja | 1 | 10 | 10 |
| Prostorija za dulji boravak-noćenje | 1 | 15 | 15 |
| Garderoba i snitarni čvor | 1 | 10 | 10 |
| **Ukupno neto površina** |  |  | **70m2** |

HGSS

|  |  |  |  |
| --- | --- | --- | --- |
| Soba za sastanke, edukacije boravak spašavatelja s čajnom kuhinjom | 1 | 25 | 25 |
| Čajna kuhinja | 1 | 5 | 5 |
| Ured | 1 | 15 | 15 |
| Spremište | 1 | 20 | 15 |
| Garderoba i snitarni čvor | 1 | 10 | 10 |
| **Ukupno neto površina** |  |  | **70m2** |

|  |  |  |  |
| --- | --- | --- | --- |
| **Ukupno neto površina** |  |  | **3000m2** |
| **Predpostavljena bruto površina, dodano 30% na neto** |  |  | **3900m2** |

VANJSKI I ZASEBNI PROSTORI ZA VJEŽBANJE

|  |  |  |  |
| --- | --- | --- | --- |
| Prostor sa spremnikom za gorivo za vježbanje |  |  |  |
| Bunar za vježbe na ruševina, na 6.metru ispod zemlje prostor: 3x3 |  |  |  |
| Požarna kuća  3 kata, stepenice izvana i ulaz izvana na svaki kat, svaki kat 6x6  Donji dio požarne kuće: oblikovana kuhinja, poluotvorena- za gašenje požara u kućanstvu | 3 | 36 | 108 |
| Skladište za pelete 3x6 | 1 | 18 | 18 |
| Slobodna površina pokraj požarne kuće i skladišta s paletama za mobilni simulator |  |  |  |
| Parking za 20 automobila | 20 | 12,5 | 250 |
| Heliodrom80x 60 metara | 1 | 4800 | 4800 |
| Vanjsko vježbalište, 60 x 40 m | 1 | 2400 | 2400 |
| Parking za 25 automobila za vatrogasni centar | 25 | 15 | 375 |
| Parking za 15 automobila za civilnu zaštitu | 15 | 15 | 225 |
| Nadstrešnica za 3 interventna vozila/plovila za HGSS | 3 | 25 | 75 |
| Stijena za penjanje za HGSS, poligon vježbalište za spašavanje sa visine - 3×8m |  |  |  |

Napomena: površine su procijenjene, točne površine će se utvrditi tijekom razrade projektne dokumentacije. Procijenjen je minimalan broj vanjskih parkirališnih mjesta.

**9. POPIS POTREBNE PROJEKTNE DOKUMENTACIJE**

|  |  |
| --- | --- |
| Potrebno je uključiti sve potrebne nacrte, sheme i proračune; ishođenje svih potrebnih suglasnosti, uvjeta, potvrda ili mišljenja nadležnih tijela te usluge trećih lica; plaćanje svih potrebnih pristojbi te ishođenje građevinske dozvole. | |
| 1 komplet sadrži: elektronički zapis digitalno potpisan u pdf formatu; 2 primjeraka u digitalnom obliku: 1 na CD-u i 1 na USB-sticku (pdf, word, excel, dwg, nezaključano za slobodno korištenje); 5 ispisanih, potpisanih i uvezanih primjeraka. | |
|  | |
| 1. **USLUGA IZRADE IDEJNOG RJEŠENJA** | |
|  | |
| 1. **Izrada idejnog rješenja za ishođenje posebnih uvjeta** | |
| Izrada Idejnog rješenja Centra za sprečavanje i upravljanje rizicima Slatina, u skladu s projektnim zadatkom te vrijedećim zakonima i pravilnicima. | |
| Idejno arhitektonsko rješenje sadrži i 3D model, te uz arhitektonsko rješenje opisani sustavi grijanja, hlađenja, odvodnje, elektrinstalacija na razini potrebnoj za ishođenje posebnih uvjeta i prethodnih suglasnosti za priključke. | |
|  | |
|  | |
| 1. **USLUGA IZRADE ELABORATA I EKVIVALENTNIH DOKUMENATA KOJI SU POTREBNI ZA GLAVNI PROJEKT I ZA UTVRĐIVANJE POSEBNIH UVJETA I UVJETA PRIKLJUČENJA TE ZA POSTUPAK PROCJENE UTJECAJA NA OKOLIŠ** | |
|  | |
| 1. **Izrada geodetskog elaborata** | |
| Sadrže\_slijedeće\_elemente: - geodetsko snimanje terena i izrada **geodetskog elaborata**, -\_kartiranje\_i\_iscrtavanje, - pribavljanje posjedovnih listova i drugih potrebnih katastarskih  podataka, ovjerenih izvadaka iz zemljišne knjige i kopija z.k. plana, -\_izrada\_elaborata\_za\_katastarsku\_i\_z.k.\_provedbu,  -\_izrada\_nacrta\_iskolčenja, - predaja elaborata na potvrđivanje s provedbom i ovjerom u GU za  katastar i geodetske poslove i Zemljišnoknjižni odjel Općinskog  suda u Slatini | |
|  | |
| 1. **Izrada geomehaničkog elaborata** | |
| Geomehanički i istražni radovi | |
| Izrada geomehaničkih istražnih radova ( 5 bušotina) | |
| obrada rezultata i sastavljanje izvješća | |
| Izrada geomehaničkog elaborata. | |
|  | |
| 1. **Izrada dokumenta za provođenje postupka ocjene o potrebi procjene utjecaja na okoliš (točka 12. Prilog II. Uredbe o procjeni utjecaja zhavata na okoliš)** | |
| **Elaborat zaštite okoliša** | |
|  | |
| 1. **Elaborat zaštite od požara** | |
|  | |
| 1. **Elaborat zaštite od buke** | |
|  | |
| 1. **Elaborat toplinskih svojstava građevine** | |
|  | |
| 1. **Usluga koordinatora zaštite na radu tijekom projektiranja** | |
| Koordiniranje primjena načela zaštite na radu tijekom projektiranja i izrada sljedeće dokumentacije: | |
|  | |
| **-Plan izvođenja radova** | |
|  | |
| **-Elaborat zaštite na radu** | |
|  | |
| 1. **USLUGA IZRADE GLAVNOG PROJEKTA** | |
|  | |
| Glavni projektant projekta odgovoran je za međusobno usklađenje svih djelova projekta, te za prihvatljivost rješenja za izvođenje, uključivo odgovornost za projekte na tehničkom pregledu. | |
|  | |
| 1. **Arhitektonski projekt** | |
|  | |
|  | |
| 1. **Projekt konstrukcije** | |
|  | |
| 1. **Elektrotehnički projekt** | |
|  | |
| 1. **Projekt sustava za dojavu požara** | |
|  | |
| 1. **Projekt vodovoda i odvodnje, hidrantske mreže i oborinske odvodnje** | |
|  | |
| 1. **Strojarski projekt instalacija grijanja, hlađenja i ventilacije, plina i sl. (sukladno energetskom razredu)** | |
|  | |
| 1. **Projekt dizala** | |
|  | |
| 1. **Projekt manipulativnih i kolnih površina** | |
|  | |
| 1. **Projekt uređenja okoliša i hortikulturnog uređenja** | |
|  | |
| 1. **USLUGA IZRADE IZVEDBENOG PROJEKTA** | |
| Glavni projektant projekta odgovoran je za međusobno usklađenje svih djelova projekta, usklađenost izvedbenog projekta s glavnim projektom te za prihvatljivost rješenja za izvođenje, uključivo odgovorornost za projekte na tehničkom pregledu. Stavka obuhvaća i izradu projektantskih toškovnika za sve vrste radova. | |
|  | |
| 1. **Arhitektonski projekt** | |
| Uključiti sve potrebne grafičke prikaze i tekstualne opise. | |
| Troškovnik | |
|  | |
| 1. **Projekt konstrukcije** | |
| Uključiti sve potrebne grafičke prikaze i tekstualne opise. | |
| Troškovnik | |
|  | |
| 1. **Elektrotehnički projekt** | |
| Uključiti sve potrebne grafičke prikaze i tekstualne opise. | |
| Troškovnik | |
|  | |
| 1. **Projekt sustava za dojavu požara** | |
| Uključiti sve potrebne grafičke prikaze i tekstualne opise. | |
| Troškovnik | |
|  | |
| 1. **Projekt vodovoda i odvodnje, projekt hidrantske mreže i oborinske odvodnje** | |
| Uključiti sve potrebne grafičke prikaze i tekstualne opise. | |
| Troškovnik | |
|  | |
| 1. **Projekt manipulativnih i kolnih površina** | |
| Uključiti sve potrebne grafičke prikaze i tekstualne opise. | |
| Troškovnik | |
|  | |
| 1. **Projekt uređenja okoliša i hortikulturnog uređenja** | |
| Uključiti sve potrebne grafičke prikaze i tekstualne opise. | |
| Troškovnik | |
| 1. **Strojarski projekt instalacija grijanja, hlađenja i ventilacije** | |
| Uključiti sve potrebne grafičke prikaze i tekstualne opise. | |
| Troškovnik | |
|  | |
| 1. **Projekt dizala** | |
| Uključiti sve potrebne grafičke prikaze i tekstualne opise. | |
| Troškovnik | |
|  | |
| 1. **Projekt sustava tehničke zaštite** | |
| Uključiti sve potrebne grafičke prikaze i tekstualne opise. | |
| Troškovnik | |
|  | |
| 1. **PROJEKT OPREMANJA** | |
| Uključiti sve potrebne grafičke prikaze (sheme) i tekstualne opise. | |
| Troškovnik | |
|  | |
| 1. **USLUGA REVIDENTA ZA KONTROLU GLAVNOG I IZVEDBENOG PROJEKTA** | |
| 1. **Usluge revidenta za kontrolu glavnog projekta** | |
| Uključiti sve potrebne revizije glavnog projketa od strane ovlaštenih revidenata za betnske, čelične i drvene konstrukcije. | |
|  | |
| 1. **Usluga revidenta za kontrolu izvedbenog projekta** | |
| Uključiti sve potrebne revizije Izvedbenog projekta od strane ovlaštenog revidenta | |
|  | |
| 1. **USLUGA IZRADE DIJELA DOKUMENTACIJE O NABAVI NEOPHODNE ZA FIZIČKU REALIZACIJU PROJEKTA** | |
| Usluga izrade dijela dokumentacije za javnu nabavu obuhvaća izradu tender dokumentacije te davanje odgovora na upite postavljene u postupku javne nabave, a koji se odnose na tehnički dio dokumentacije (troškovnik, tehničke specifikacije, projekti). | |
|  | |
| 1. Izrada i dostava dijela dokumentacije **za javnu nabavu radova:** izrada tehničkih specifikacija i troškovnika uređenog za provedbu javne nabve radova prema Zakonu o javnoj nabavi. Dokumentaciju dostaviti u digitalnom (.xls I .pdf) i tiskanom obliku, s iskazom cijena i bez iskaza cijena u dva primjerka. | |
|  | |
| 1. Izrada i dostava dijela dokumentacije **za javnu nabavu opremanja:** izradatehničkih specifikacija i troškovnika uređenog za provedbu javne nabave prema Zakonu o javnoj nabavi. Dokumentaciju dostaviti u digitalnom (.xls I .pdf) i tiskanom obliku, s iskazom cijena i bez iskaza cijena u dva primjerka. | |